
Pagony Könyvesbolt

Kulcsszavak: Ergonómia, Funkcionalitás, Harmónia, Játékosság, Fenntarthatóság
Az első MA félév tematikájának lehetőségeként a Bakáts Téri Pagony két szintes könyvesbolt belső tereit formáltuk át, egy funkcionális, gyermekekhez ergonomikusan, valamint szemléleteiben igazodó egységgé. Célunk egy olyan bolt létrehozása, mely belsőépítészetileg reagál a különböző korosztályú gyermekek, valamint szüleik szükségleteire. A helyszínkutatás fázisában kialakult szempontrendszer letisztázása játékos terek létrejöttét eredményezte melyek hozzájárulnak a gyermekek fejlődéséhez, valamint kultúrálódásukhoz. A funkciók kidolgozását tartottuk a legfontosabb tényezőnek a tervezés alatt, a terekben domináló design teljes mértékben ehhez igazodott. Az anyagharmónián, valamint a térkapcsolatok kialakításán túl a színhasználat, valamint a világítás által kialakult kérdések megválaszolása is a terv összképét erősítik. A földszinttel, valamint emelettel rendelkező bolt kisebb közösségi tereket olvasó helységeket, valamint tároló egységeket tartalmaz. A célközönség kiszolgálásán túl a boltban dolgozók munkáját is szem előtt tartottuk, mobilis elemeket helyeztünk el a terekben. A bolt a Bakáts tér felé néző homlokzata, valamint kortárs tervek ihlették a terven végig vonuló organikus vonalvezetést.



